PMIndiaData/PMIndiaSum huggingface dataset:
মন্ত্রী-মন্দলনা নেস্নেল কম্মিসন ফোর সফাই কর্মচারিসকী তেনর চহি অহুম অমগা শাংদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রী মন্ত্রী-মন্দলনা ঙসি নেস্নেল কম্মিসন ফোর সফাই কর্মচারিস (এন.সি.এস.কে.)গী তেনর অসি ৩১.৩.২০২২দগী মখা তানা চহি অহুম অমগা শাংদোকপদা অয়াবা পীখ্রে। চহি অহুম শাংদোকখিবা অসিদা পুন্না চংগদবা অসি চাউরাক্না লুপা করোর ৪৩.৬৮ ওইগনি। কান্নবা: এন.সি.এস.কে. অসি ৩১.৩.২০২২দগী মখা তানা অহেনবা চহি ৩ অমগা শাংদোকপনা খ্বাইদগী চাউনা কান্নবা ফংহনগদৌরিবা বেনিফিসরীশিং অসি সফাই কর্মচারীশিং অমসুং লৈবাক অসিগী মশক খঙদোক্লবা মেন্যুএল স্কাভেঞ্জরশিংনা ওইরগনি। ৩১.১২.২০২১ ফাওবদা এম.এস. এক্ত সর্ভেগী মখাদা মশক খঙদোকখ্রবা মেন্যুএল স্কাভেঞ্জরশিংগী মশিং অসি ৫৮০৯৮ ওইরি। অকুপ্পা মরোল: এন.সি.এস.কে. অসি অহানবদা এন.সি.এস.কে. এক্ত ১৯৯৩গী প্রোভিজনশিংগী মতুং ইন্না অহানবদা ৩১.৩.১৯৯৭ ফাওবগী মতমগী ওইনা ইং কুমজা ১৯৯৩দা এন.সি.এস.কে. লিংখৎখি। মতুংদা এক্ত অসি চৎনবগী মতম অহানবগী ওইনা ৩১.৩.২০০২ ফাওবা শাংদোকখি অমসুং মতুংদা ২৯.২.২০০৪ ফাওবা অমুক শাংদোকখি। এন.সি.এস.কে. এক্ত অসি ২৯.২.২০০৪দগী চৎনবা লেপখি। মসিগী মতুংদা এন.সি.এস.কে.গী তেনর অসি রিজোল্যুসনশিংগী খুত্থাংদা মতম মতমগী ওইনা নন-স্তেচ্যুতরী বোদী অমা ওইনা শাংদোকখি। হৌজিক লৈরিবা কম্মিসন অসিগী তেনর ৩১.২.২০২২ ফাওবা লৈখি। বেকগ্রাউন্দ: এন.সি.এস.কে.না সরকারদা সফাই কর্মচারিশিংগী য়াইফনবা অখন্নবা প্রোগ্রামশিং, সফাই কর্মচারিশিংগী হৌজিক লৈরিবা য়াইফনবা প্রোগ্রামশিং অসি য়েংশিনবা অমসুং ইভাল্যুএৎ তৌনবা, অখন্নবা গ্রিভান্সশিংগী কেস থীজিনবা অসিনচিংবগী মতাংদা রিকম্মেন্দেসনশিং পীরি। লোয়ননা প্রোহিবিসন ওফ ইমপ্লোইমেন্ত এস মেন্যুএল স্কাভেঞ্জর্স এন্দ দিয়র রিহেবিলিতেসন এক্ত, ২০১৩গী প্রোভিজনশিংগী মতুং ইন্না, এক্ত অসি ইমপ্লিমেন্ত তৌবগী মোনিতর তৌনবা, কেন্দ্র অমসুং রাজ্য সরকারশিংদা মসি নীংথিনা ইমপ্লিমেন্ত তৌনবগী তেন্দর এদভাইস অমসুং এক্ত অসিগী প্রোভিজনশিং থুংগাইবা/ইমপ্লিমেন্ত তৌদবগী মতাংদা থিজিন্নবগী থবক এন.সি.এস.কে.দা শিন্নখি। সরকারনা সফাই কর্মচারিশিংগী য়াইফনবা খোঙথাং কয়া লৌখৎচরবসু মখোয়না সোসিও-ইকনোমিক অমসুং এজুকেসনগী লমশিংদা শোত্থনা লৈরিবা অসিদি হৌজিক ফাওবা কোকহন্দনা লৈরি। মেন্যুএল স্কাভেঞ্জিং অসি অয়াম্বনা মুত্থৎখ্রবসু মফম খরদা অদুমক থেংনরি। সিৱর/সেপ্তিক তেঙ্কশিংগী হকচাং শোক্নীংঙাই ওইবা শেংদোক চামথোকপা অসি সরকারনা খ্বাইদগী মীৎয়েং হেন্না চংবা লম অমা মখা তানা ওইরি। মরম অসিনা সরকারনা সফাই কর্মচারিশিংগী য়াইফনবা অমসুং লৈবাক অসিদা সিৱর/সেপ্তিক তেঙ্কশিং শেংদোকপগী মপুং ফাবা মেকানিজম অমগী পান্দম ফংনবা অমসুং মেন্যুএল স্কাভেঞ্জরশিং রিহেবিলিতেসন তৌনবা তোঙান-তোঙানবা খোঙথাং অমসুং থৌরাংশিং য়েংশিনবা মখা তানা মথৌ তাই হায়না ফাওরি।
মন্ত্রীমন্দলনা ভারত সনচার নিগম লিমিতেদকী মোবাইল তৱার এসেতশিং বিএসএনএলনা মপুংফানা লৌশিল্লবা তোঙানবা কম্পেনি অমদা হাইবিং ওফ তৌনবা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত সনচার নিগম লিমিতেদকী মোবাইল তৱার এসেতশিং বিএসএনএলনা মপুংফানা লৌশিল্লবা তোঙানবা কম্পেনি অমদা হাইবিং ওফ তৌনবা অয়াবা পিখ্রে । এপ্রুবেল অসিনা বিএসএনএলবু মসিগী তেলেকোম তৱার ইনফ্রাস্ত্রকচর তোঙানবা সবসিদরি কম্পেনি অমা শেম্বগা লোয়ননা মোনিতাইজ তৌনবা অয়াবা পিরি । লৈবাক অসিদা চাওরাক্না মোবাইল তৱার ৪,৪২,০০০ লৈরি মদুগী মনুংদা বিএসএনএলগী মোবাইল তৱার ৬৬,০০০ হেন্না য়াওরি । বিএসএনএলগী ইন্দিপেন্দেন্ত, দেদিকেতেদ তৱার কম্পেনি অমনা অনৌবা কম্পেনিগী ফোকস অমগা লোইননা এক্সতর্নেল তেনানসিস অমসুং কনসিক্বেন্তিয়েল্লি হায়র রেভিন্যু হেঙ্গৎহন্নবা মতেং ওইরগনি । য়ুমফম: তেলেকোম তৱার ইন্দস্ত্রীনা ইনফ্রাস্ত্রকচর সেয়ারিং তৌনবগীদমক পোতেনসিয়েল অদু ফংনবা ইন্দিপেন্দেন্ত বিজিনেস অমা শেমগৎলক্লি । বিজিনেস মোদেল অসি মোবাইল সর্বিস ফংহন্নবগীদমক কেপিতেল ইনভেস্তমেন্ত কোস্ত হন্থহন্নবা অমসুং শেল থুমগী ফিভম ফগৎহন্নবা মথৌতাবা অদু য়েংলবা শেম্বনি । দিপার্তমেন্ত ওফ তেলেকমুনিকেসন পোলিসীনা পেসিব ইনফ্রাস্ত্রকচরগী সেয়ারিং অয়াবা পিরি মখোয় অদুদি তৱার স্ত্রকচর, দিজল জেনরেতর সেতশিং, বেতরি য়ুনিতশিং, পৱার ইনফ্রাস্ত্রকচর য়ুনিতশিং, এয়ার-কন্দিসনিং অসিনচিংবা, মদুনা তেলেকোম ইনফ্রাস্ত্রকচর ইন্দস্ত্রীগী গ্রোথতা লাইথোকহল্লগনি ।
পি.এম.না ভারতকী ৭৩শুবা রিপব্লিক দেদা য়াইফ পাউজেল পীরকপগীদমক্তা মালেমগী লুচিংবশিংদা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী ৭৩শুবা রপব্লিক দেদা য়াইফ পাউজেল পীরকপগীদমক্তা মালেমগী লুচিংবশিংদা থাগৎপা ফোংদোকখি। নেপালগী পি.এম.না তৌরকপা ত্বীত অমগী পাউখুম ওইনা, প্রধান মন্ত্রীনা হায়খি; “পি.এম. @SherBDeubaবু অদোমগী থাগৎ ৱাহৈশিং অদুগীদমক্তা থাগৎচরি। ঐখোয়না ঐখোয়গী অচেৎপা অমসুং মতম নাইদ্রবা মরুপ ওইবগী মরী অসিবু হেন্না চেৎশিনহন্নবা মখাতানা পুন্না হোৎনমিন্নখিগনি।” ভুতানগী পি.এম.না তৌরকপা ত্বীত অমগী পাউখুম ওইনা, প্রধান মন্ত্রীনা হায়খি; ভারতকী রিপব্লিক দেদা অদোমগী য়াইফ পাউজেলগীদমক্তা @PMBhutanবু থাগৎচরি। ভারতনা ভুতানগা লৈনরিবা তোপ-তোপ্পা অমসুং মতম শাংনদগী লৈরকপা মরুপ ওইবগী মরী অসিবু য়াম্না মরু ওইনা লৌই। ভুতানগী সরকার অমসুং মীয়ামদা তাশি দেলেক। ঐখোয়গী মরী অসি হান্নদগীসু হেন্না চেৎপা ওইরসনু। স্রি লঙ্কাগী পি.এম.না তৌরকপা ত্বীত অমগী পাউখুম ওইনা, প্রধান মন্ত্রীনা হায়খি; “পি.এম. রাজাপক্সাবু থাগৎচরি। হন্দক্কী চহি অসিদি য়াম্না স্পেসিয়েল ওই মরমদি ঐখোয়গী লৈবাক অনিমক অসিনা নিংতম্বগী চহি ৭৫শুবগী হরাওবা ফোংদোকমিন্নরি। ঐখোয়গী প্রজাশিংগী মরক্তা লৈনরিবা মরী অসি মখাতানা চেৎশিনবা ওইরসনু।” ইজরেলগী পি.এম.গী ত্বীত অমগী পাউখুম ওইনা, প্রধান মন্ত্রীনা হায়খি; “পি.এম. @naftalibennett বু ভারতকী রিপব্লিক দেগীদমক্তা অদোমগী নুংঙাইরবা য়াইফ পাউজেল অদুগীদমক্তা থাগৎচরি। ঐহাক্না মমাংগী নবেম্বরদা পাংথোকখিবা মীফম অদুবু য়াম্না ময়েক শেংনা নিংশিংলি। ভারত-ইজরেলগী স্ত্রেতেজিক পার্তনরশিপ অসি অদোমগী ফোরৱার্দ লুকিং এপ্রোচকা লোইননা মখাতানা চাউখৎলগনি হায়না ঐহাক্না থাজৈ।”
পি.এম.না চহি কাংলুপ ১৫-১৮গী মরক্তা লৈবা নহাশিংগী ৫০%গী মথক্তা অহানবা দোজকী ভেক্সিনেশন তৌখিবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা চহি কাংলুপ ১৫-১৮গী মরক্তা লৈবা নহাশিংগী ৫০%গী মথক্তা অহানবা দোজকী ভেক্সিনেশন তৌখিবগীদমক্তা থাগৎপা ফোংদোকখ্রে। কেন্দ্রগী হকশেল মন্ত্রী, দা. মন্সুখ মন্দৱিয়ানা থাগৎলকপা ত্বীত অমগী পাউখুম ওইনা, প্রধান মন্ত্রীনা হায়খি; “নহা অমসুং নহা ওইরিবা ভারতনা লম্বি তাক্লি! মসি পুক্নিং থৌগৎনিংঙাই ওইবা পাউনি। মসিগী মোমেন্তম অসিবু লেংদনা থমসি। ভেক্সিন কাপথোকপা অমসুং কোবিদ-১৯গা মরী লৈনবা চৎনা-কাংলোনশিং ঙাক্না চৎপা হায়বসি য়াম্না মরু ওই। ঐখোয় পুন্না লাইচৎ অসি লান্থেংমিন্নগনি।”
প্রধান মন্ত্রীনা কেদরনাথ লাইশঙদা লাইখুরুমখ্রে; প্রোজেক্তশিং নৌনা শেমজিনবগী খোংজেল অমুক হন্না য়েংশিনখ্রে

ঙসি দিৱালীগী থৌরমদা, প্রধান মন্ত্রী নরেন্দ্র মোদী কেদরনাথতা চৎখ্রে। মহাক্না কেদরনাথ লাইশঙদা লাইখুরুমখি। নৌনা শেমগৎ-শাগৎপগী থবক চৎথরিবা লাইশঙগী অকোয়বা মফমশিং শীনবা থুংনা মহাক্না চৎতুনা য়েংশিনখি। থবক অদুগী মতাংদা সেনীয়র ওফিসিয়েলশিংনা প্রধান মন্ত্রীদা পাউদমখি। মহাক্না লাইশঙগী অকোয়বদা লৈবা মীওইশিংগা ঙাইহাক ৱারী শানখি। ২০১৩দা মফম অসিদা শাথিবা ঈশিং ঈচাউ অমসুং চীং নিংখাইবা থোকপদগী কেদরনাথ লাইশঙগী অকোয়বা অসি শেমজিন-শাজিনবগী থবক কন্নবা পায়খৎলিবনি।
মন্ত্রীমন্দলনা য়ু.পি.এস.সি. অমসুং সি.এস.সি.এম.গী মরক্তা তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ুনিয়ন পব্লিক সর্বিস কম্মিশন (য়ু.পি.এস.সি.) অমসুং সিভিল সর্বিস কাউন্সিল ওফ মোঙ্গোলিয়া (সি.এস.সি.এম.)গী মরক্তা তৌনবা য়ানা ৱারোলদা অয়াবা পীখ্রে। য়ানা ৱারোল অসিনা য়ু.পি.এস.সি. অমসুং সি.এস.সি.এম.গী মরক্তা হৌজিক লৈরিবা মরী অসি হেন্না চেৎশিলহল্লগনি। মসিনা রিক্রুইৎমেন্তকী লমদা পার্তী অনিমক্কী এক্সপরিয়েন্স অমসুং এক্সপর্তিজ সেয়র তৌবদা লাইথোকহল্লগনি।
মন্ত্রীমন্দলনা ভারত অমসুং মালদীবকী মরক্তা খুৎয়েক পীনখিবা ভিজা এরেঞ্জমেন্তশিং লাইথোকহন্নবা ৱারোলদা এক্স-পোস্ত ফেক্তো এপ্রুবেল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মালদীবকী মরক্তা ২০১৮গী দিসেম্বর থাদা খুৎয়েক পীনখিবা ভিজা এরেঞ্জমেন্তশিং লাইথোকবন্নবা ৱারোলদা এক্স-পোস্ত ফেক্তো এপ্রুবেল অয়াবা পীখ্রে। ভিজা ফেসিলিতেসন এগ্রীমেন্ত অসি মালদীবকী রাস্ত্রপতিগী ভারত খোংচৎ মনুংদা খুৎয়েক পীনখিবনি। য়ানা ৱারোল অসিগী পান্দমদি ভারত অমসুং মালদীবকী মরক্তা প্রজাশিংগী লৈনরিবা মরী অদু হেন্না চেৎশিলহনবনি। মসিনা লৈবাক অনিমক্কী প্রজাশিংগীদমক তুরিজম, মেদিকেল ত্রিতমেন্ত, এজুকেসন লোয়ন লোয়ননা ললোন ইতিক অমসুং এমপ্লোইমেন্তকীদমক অমনা অমগী লমদমদা চৎথোক চৎশিন তৌবদা লায়থোকহল্লগনি। য়ানা ৱারোল অসিনা তুরিজম, মেদিকেল অমদি লিমিতেদ বিজিনেস পর্পজদা নুমীৎ ৯০গী ভিজা ফ্রী ত্রাভেল ফংহল্লগনি। য়ুমফম: ভারত অমসুং মালদীবনা মতম কুইনা চাংয়েং তৌরবা অমদি ত্রেদিস্নেলনা পুন্দুনা থম্লিবা মরূপ ওইবগী মরী অমা লৈরি। ভারত অমসুং মালদীবকী মরক্তা ক্সোজ পিপল তু পিপল কন্তেক্তনা অখন্নবা বাইলেতরেল রিলেসনগী য়ুমফম থোঙ্গৎলি মদু প্রধান মন্ত্রী নরেন্দ্র মোদীগী ২০১৮গী নবেম্বর থাদা মালদীবকী নৌনা খল্লবা প্রসিদেন্ত শ্রী ইব্রাহিম মোহমদ সোহিলগী ইনোগ্রেসন সেরেমোনীগী মালে খোংচৎ, অমদি ২০১৮গী দিসেম্বর থাদা মালদীবকী প্রসিদেন্তকী ভারত খোংচৎতা পোজিতিব ওইবা মোমেন্তম অমা ফংখি।
প্রধান মন্ত্রীনা মহাকবী ভারথিয়র, সুব্রমনিয়া ভারথিগী মফমদা মহাক্কী মপোক কুমওন্দা কোক নোনখ্রে

প্রধান মন্ত্রীনা, শ্রী নরেন্দ্র মোদীনা মহাকবী ভারথিয়র, সুব্রমনিয়া ভারথিগী মফমদা মহাক্কী মপোক কুমওন্দা শ্রদ্ধাঞ্জলি কৎখ্রে‍। প্রধান মন্ত্রীনা ত্বীত তৌরকখিবদা; “অথোইবা সুব্রমনিয়া ভারথিগী মফমদা মহাক্কী মপোক কুমওন্দা ঐনা ইকোক নোঞ্জরি‍। ‘মহাকবী ভারথিয়র’ মশক নাইরবা থৌনা অমদি তোপ তোপ্পা লৌশিংগী মশক্নি‍। মহাক্কী মফমদা ভারতকী চাওখৎপগী অমদি ভারত মচা খুদিংমক মপাঙ্গল কলহন্নবগী অচৌবা মঙলান অমা লৈরম্মী‍। মহাক্কী ৱাখল্লোনশিংবু তোঙান তোঙানবা সেক্তরশিংদা মঙফাওনহন্নবগীদমক ঐখোয়না থবক পায়খৎলি‍।”
পি.এম.না  রানি ভেলু নাচিয়ারবু মহাক্কী মপোক কুমওনদা নিংশিংখ্রে

প্রধান মন্ত্রী, শ্রী নরেন্দ্র মোদীনা রানি ভেলু নাচিয়ারবু মহাক্কী মপোক কুমওনদা ইকাই খুম্নবা উৎখ্রে। ত্বীত অমদা, প্রধান মন্ত্রীনা হায়খি; “থৌনা ফরবা রানি ভেলি নাচিয়ারবু মআক্কী মপোক কুমওন অসিদা নিংশিংলি। মহাক্কী নিংহন্নবা লৈত্রবা থৌনা অদুনা তুংদা লাক্কদবা মীরোলশিংবু পুক্নিং থৌগৎলগনি। কোলোনিয়েলিজমগী মায়োক্তা লান্থেংননবা মহাক্কী অচেৎপা ৱারেপ অদু য়াম্না শিংথংনিংঙাই ওইখি। মহাক্না ঐখোয়গী নারি শক্তিগী ৱাখল্লোনগী অহিংবা শক্তমনি। ”
প্রধান মন্ত্রী নরেন্দ্র মোদী অমসুং মোরিসসকী প্রধান মন্ত্রী প্রবিন্দ কুমার জুগনৌথনা প্রোজেক্তশিং পুন্না শঙ্গাবা অমসুং হৌদোকপা

প্রধান মন্ত্রী নরেন্দ্র মোদী অমসুং মোরিসসকী প্রধান মন্ত্রী প্রবিন্দ কুমার জুগনৌথনা ২০২২গী জনুৱারী ২০দা ভর্চুএল ওইনা মোরিসসতা ইন্দিয়া-এসিসতেদ সোসিএল হাউজিং য়ুনিতস প্রোজেক্ত পুন্না শঙ্গারগনি। শক্নাইরবা অনি অসিনা মোরিসসতা ভারতকী দিবলপমেন্ত সপোর্তকী মখাদা পায়খৎপা সিভিল সর্বিস কোলেজ অমসুং মেগাৱাৎ ৮গী সোলর পি.ভি. ফার্ম প্রোজেক্তশিংসু হৌদোক্কনি। মেত্রো এক্সপ্রেস প্রোজেক্ত অমসুং অতোপ্পা ইনফ্রাস্ত্রকচর প্রোজেক্তশিংগীদমক ভারত্তগী মোরিসসতা য়ু.এস. দোল্লর মিলিয়ন ১৯০গী লাইন ওই ক্রিদিৎ অমা এক্সতেন্দ তৌবগী এগ্রীমেন্ত অমা; অমসুং স্মোল দিবলপমেন্ত প্রোজেক্তশিং ইমপ্লিমেন্ত তৌবদা য়ান ৱারোল অমসু একচেঞ্জ তৌনগনি।
মন্ত্রীমন্দলনা রাজমুন্দ্রী এয়রপোর্তকী অকোইবগী লোন্নবা খুঙ্গংশিং শম্ননবগীদমক লম্বী শেমগৎনবা এএআইগী লম একর ১০.২৫ অন্ধ্র প্রদেশ সরকারনা পীখিবা মান্নবা লমগা লোইননা ওন্থোক্নবগা মরি লৈনবা ৱাফমদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রী মন্দলনা রাজমুন্দ্রী এয়রপোর্ত্তা এয়রপোর্ত ওথোরিতী ওফ ইন্দিয়া (এএআই)গী লম একর ১০.২৫ অন্ধ্র প্রদেশ সরকারগী মান্নবা লমগা ওন্থোক্ননবা মরি লৈননা পুখৎলকপা ৱাফমদা অয়াবা পীখ্রে। ৱাফম অসি রাজমুন্দ্রী এয়রপোর্তকী অকোইবদা লৈবা খুঙ্গংশিংগীদমক্তা লম্বীগী খুদোংচাবা ফংহন্নবা হোৎনবনি, মসিনা লম অসিগী মীচম মীয়াম্না চৎথোক-চৎশিনগী খুদোংচাবা ফংলগনি। ৱাফম অসিনা মরম ওইদুনা লম্বীগা শম্নহল্লগনি অমসুং মতৌ অসুম্না লম অসোমগী মীচম-মীয়াম্না মরুওইনা লৌমীশিংনা মখোয়গী লৌবুক ফাওবা চৎপদা খুদোংচাবা ফংলগনি।
প্রধান মন্ত্রীনা মহারাস্ত্রদা এক্সিদেন্ত অমনা মরম ওইরগা পুনশি মাংখিবশিং অদুগীদমক্তা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা মহারাস্ত্রগী সেলসুরা মনাক্তা এক্সিদেন্ত অমনা মরম ওইরগা পুনশিং মাংখিবশিং অদুগীদমক্তা থমোই শোক্না নুংঙাইতবা ফোংদোকখি। প্রধান মন্ত্রীনা মরাইবক থিরবশিং অদুগীদমক্তা প্রাইম মিনিস্তর নেস্নেল রিলীফ ফন্দ (পি.এম.এন.আর.এফ.)তগী এক্স-গ্রেসিয়াসু লাওথোকখি। ত্বীত কয়া অমদা, প্রধান মন্ত্রীগী লোইশংদগী ত্বীত তৌরকখি; “মহারাস্ত্রগী সেলসুরা মনাক্তা এক্সিদেন্ত অমনা মরম ওইরগা পুনশি মাংখিবশিং অদুগীদমক্তা য়াম্না নুংঙাইতে। মসিগী অৱাবগী পুংফম অসিদা ঐহাক্না কনাগুম্বা নুশিংজরবা অমবু লৈখিদ্রবশিং অদুদা অৱাবা ফোংদোক্লি। অশোকপশিং অদুনা য়াম্না য়াংনা ফবা ওইরসুনু হায়না ঐহাক্না খুরুমজরি: পি.এম. পি.এম. @নরেন্দ্রমোদীনা পি.এম.এন.আর.এফ.তগী সেলসুরা মনাক্তা এক্সিদেন্ত অমদা পুনশি মাংখ্রবশিং অদুগী খ্বায়দগী নক্না ইমুং মনুংশিংদা লৈখিদ্রবা মীপুম খুদিমক্কী লুপা লাখ ২ পীরগনি হায়না লাওথোকখ্রে। অসোকপশিং অদুদনা লুপা ৫০,০০০ পীরগনি।”
পি.এম.না হয়েং কোবিদ-১৯গী ফিভম য়েংশিন্নবা মুখ্য মন্ত্রীশিংগা ৱারি শানরগনি

প্রধান মন্ত্রী, শ্রী নরেন্দ্র মোদীনা হয়েং, এপ্রিলগী ২৭কী নুংথিলগী পুং ১২ তাবা মতমদা কোবিদ-১৯গী ফিভম বেংশিন্নবা রাজ্যগী মুখ্য মন্ত্রীশিংগা ৱারি শানরগনি। ত্বীত অমদা প্রধান মন্ত্রীনা হায়খি: “হয়েং এপ্রিল তাং ২৭কী পুং ১২ তাবা মতমদা কোবিদ-১৯গী ফিভম য়েংশিন্নবা রাজ্যগী মুখ্য মন্ত্রীশিংগা ৱারি শানরগনি”
প্রধানমন্ত্রীনা দুর্গা অষ্টমীগী থৌরমদা লৈবাক মচাশিংদা য়াইফ-পাউজেল পীখ্রে

প্রধানমন্ত্রী শ্রী নরেন্দ্র মোদীনা দুর্গা অষ্টমীগী থৌরমদা লৈবাক মচাশিংদা য়াইফ-পাউজেল পীখ্রে। প্রধানমন্ত্রীনা হায়খি, “অদোম পুম্নক্কী মফমদা দুর্গা অষ্টমীগী য়াইফ-পাউজেল পীজরি। ইমা দুর্গাগী থৌজালনা ঐখোয়গী খুন্নাইদা নুংঙাইবা, ইং-তপ্পা পীনবীবা ওইরসনু লোইননা মখল খুদিংমক্কী চুমদবা ৱায়েলদগী থাপতোকপা ওইরসনু।”
জে. অমসুং কে.গী মতাংদা ঙসি পাঙথোকখিবা মীফম অসি জে. অমসুং কে.বু চাউখৎপা অমসুং খুমাং চাউশিনবা অমা ওইহন্নবা মাইকৈদা হৌজিক হোৎনরিবা অসিগী মরু ওইবা খোঙথাং অমনি: পি.এম.

প্রধান মন্ত্রী, শ্রী নরেন্দ্র মোদীনা ঙসি জম্মু অমসুং কাশ্মিরদগী রাজনিতীগী লুচিংবশিংগা লোইননা পাঙথোকখিবা মীফম অসি লম পুম্নমক মখা তানা খুমাং চাউশিনহন্নবা, জে. অমসুং কে.বু চাউখৎপা অমসুং খুমাং চাউশিনবা অমা ওইহন্নবা মাইকৈদা হৌজিক হোৎনরিবশিং অসিগী মরু ওইবা খোঙথাং অমনি হায়না ফোঙদোকখ্রে। মীফম পাঙথোক্লবা মতুংদা মথং-মথং ত্বিৎ তৌরদুনা প্রধান মন্ত্রীনা হায়খি, “ঙসিগী জম্মু অমসুং কাশ্মিরদগী রাজনিতীগী লুচিংবশিংগা লোইননা পাঙথোকখিবা মীফম অসি লম পুম্নমক মখা তানা খুমাং চাউশিনহন্নবা, জে. অমসুং কে.বু চাউখৎপা অমসুং খুমাং চাউশিনবা অমা ওইহন্নবা মাইকৈদা হৌজিক হোৎনরিবশিং অসিগী মরু ওইবা খোঙথাং অমনি । ঐখোয়গী মরু ওইবা মীৎয়েং অসি জে. অমসুং কে.গী গ্রাসরুৎ দেমোক্রেসী অসি মপাঙ্গল কনখৎহনবনি। মীখল পাঙথোক্নবা অমসুং জে. অমসুং কে.গী চাউখৎ-থৌরাংগী ত্রেজেক্তরীদা পাঙ্গল হাপকদবা সরকার অমা জে. অমসুং কে.দা লৈনবা দিলিমিতেসন খোঙজেল য়াংনা তৌহনবা মথৌ তাই। ঐখোয়গী দেমোক্রেসীগী খ্বাইদগী কনবা পাঙ্গল অসি তেবল অমদা ফম্মিন্নদুনা ৱাখল্লোন ফোঙদোক্নবা ঙমহনবা অসিনা ওইরি। জে. অমসুং কে.গী লুচিংবশিংদা ঐহাক্না জে. অমসুং কে.দা রাজনিতীগী লুচিংবশিং অসি মীয়াম্ননি মরু ওইনা নহারোলশিংনা পীগদবনি অমদি মখোয়গী অনীংবশিং অদু থুংহনবা তাই হায়না হায়খি।”
পি.এম.না এভিনাশ সেবলবু নুপাগী মিতর ৩০০০গী স্তীপলচেস ইভেন্ততা সিলভর মেদল ফংলকপগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা এভিনাশ সেবলবু বর্মিংঘাম ২০২২ কমনৱেল্থ গেমসতা নুপাগী মিতর ৩০০০গী স্তীপলচেস ইভেন্ততা সিলভর মেদল ফংলকখিবগীদমক্তা থাগৎপা ফোংদোকখি। শ্রী মোদীনসু হন্দক্তা সেবলগা ৱারি শানখিবা অদুগী মতাংদা শিয়র তৌরকখি, মসিদা মহাক্না অভিনাশ সেবলগা আর্মীগা মরী লৈনবা অদুগী মতাংদা ৱারি শাখি। প্রধান মন্ত্রী ত্বীত তৌরকখি; “অভিনাশ সেবল অসি য়াম্না শিংথানিংঙাই ওইবা নহানি। মহাক্না নুপাগী মিতর ৩০০০গী স্তীপল চেস ইভেন্ততা সিলভর মেদল ফংলকপা অসিদা ঐহাক্না য়াম্না নুংঙাইবা ফাওই। ঐখোয়না হন্দক্তা ৱারি-ৱাতাই শানখিবা অদু শিয়র তৌরি, মসিদা মহাক্না মহাক্কী আর্মীগা মরী লৈনবা অমসুং মহাক্না করম্না অথিংবা-অপনবা কয়া অমবু মায়োক্নরকখিবগে হায়বগী মতাংদা হায়খি। মহাক্কী পুনশি খোংচৎ অসি য়াম্না পুক্নিং থৌগৎনিংঙাই ওই।”
প্রধান মন্ত্রীনা দা. সিন্ধুতাই সপকাল লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা মীয়াম্না শকখংলবা সোসিএল ৱার্কর দা. সিন্ধুতাই সপকাল লৈখিদবদা অৱাবা ফোংদোকখ্রে। অঙাংশিং অমসুং শোত্থরবা কাংলুপশিংগীদমক মহাক্না তৌরম্বা থবকশিং অদু প্রধান মন্ত্রীনা নৌহৌনা নিংশিংখি। দা. সিন্ধুতাই সপকালবু ২০২১দা পদ্মশ্রী পীদুনা ইকায় খুম্নখি। প্রধান মন্ত্রীনা ত্বীৎ তৌখি: “সমাজদা মহাক্কী অথোইবা থৌদাং অদুগীদমক দা. সিন্ধুতাই সপকালবু নিংশিংদুনা লৈহৌরগনি। মহাক্না হোৎনখিবশিং অদুনা মরম ওইরগা অঙাং কয়ানা হেন্না ফবা পুন্সী মহিং অমা হিংবা ঙম্লি। মহাক্না শোত্থরবা কাংলুপশিংগী মরক্তা থবক কয়া অমসু তৌখি। মহাক্না লৈখিদবদা অৱা চৈথেং পীররে। মহাক্কী ইমুং মনুং অমসুং মহাকপু নিংজবশিংগী অৱাবদা শরুক য়াজরি। ওম শান্তি।”
মন্ত্রীমন্দলনা ভারত অমসুং ব্রাজিলগী মরক্তা থাউ অমসুং নেচরেল গ্যাস সেক্তরদা তেংবাং পীননবগী য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রিপব্লিক ওফ ইন্দিয়া অমসুং ফেদরেতিব রিপব্লিক ওফ ব্রাজিলগী মরক্তা থাউ অমসুং নেচরেল গ্যাসকী লমদা তেংবাং পীননবা য়ানা ৱারোলদা খুৎয়েক পীনবদা অয়াবা পীখ্রে। য়ানা ৱারোল অসিনা নাকল অনিমক্কী মরক্তা থাউ অমসুং নেচরেল গ্যাস সেক্তরদা তেংবাং পীনবা হেঙ্গৎলগনি। য়ানা ৱারোল অসিগী মখাদা নাকল অনিমক্না ব্রাজিল অমসুং ভারত্তা ই অমসুং পি ইনিসিয়েতিবশিংদা তেংবাং পীনবা হৌদোকপা, সেক্তর অসিদা রিসর্স অমসুং দিবেলপমেন্ত, ব্রাজিল, ভারত অমসুং অহুমশুবা লৈবাকশিংদা লিক্যুফাইদ নেচরেল গ্যাস প্রোজেক্তশিংদা পুন্না থবক তৌমিন্নবগী মায়কৈদা নাকল অনিমক্না থবক তৌমিন্নগনি, অমসুং ইনর্জী ইফিসেন্সী, ইনর্জী রিসর্স দিবেলপমেন্ত অমসুং রিজনেল ইনর্জী ইনফ্রাস্ত্রকচর নেতৱার্কশিং পাকথোক চাউথোকহনবা অসিনচিংবা ইনর্জী পোলিসীশিং য়াওনা ওইল ইনর্জী অমসুং এনভাইরনমেন্তেল ইসুশিংদা থবক তৌমিন্নবদসু পুক্নিং থৌগৎলগনি। য়ানা চেরোল অসি থা অসিগী লোইশিল্লকপদা ব্রাজিলগী রাস্ত্রপতিগী ভারত খোংচৎ মনুংদা খুৎয়েক পীনরবা য়াই।
প্রধান মন্ত্রীনা গোপাল কৃষ্ণ গোখলেবু মহাক্কী মপোক কুমওন্দা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা অথোয়বা নিংতম লান্মী গোপাল কৃষ্ণ গোখলেবু মহাক্কী মপোক কুমওন্দা ইকায় খুম্নবা উৎখ্রে। ত্বীৎ অমদা প্রধান মন্ত্রীনা হায়খি মদুদি লৈবাক্কী থৌদাংগীদমক কত্থোকখিবা মহাক্কী পুন্সীনা লৈবাক অসিদা লৈরিবা মীয়াম্বু পুক্নিং থৌগৎতুনা লৈরগনি।
ইন্দিয়া-য়ু.কে. ভর্চ্যুএল সম্মিৎ (মে ০৪, ২০২১)

প্রধান মন্ত্রী শ্রী নরেন্দ্র মোদীনা মে ০৪, ২০২১দা য়ুনাইতেদ কিংদমগী প্রধান মন্ত্রী দি রাইৎ ওনরেবল বোরিস জোনসনগা লোইননা ভর্চ্যুএল সম্মিৎ অমা পাঙথোক্কনি। ২০০৪দগী হৌদুনা ভারত অমসুং য়ু.কে.না স্ত্রেতেজিক পার্তনরশিপকী মরী অমা থমদুনা লাক্লি। মসি চাং নাইনা অৱাংবা থাক্কী এক্সচেঞ্জশিং পাঙথোক্তুনা অমসুং লম কয়াদা কনভর্জেন্সশিং হেনগৎহনদুনা থম্নবা হোৎনদুনা লাকখি। সম্মিৎ অসি ঐখোয়গী তোঙান-তোঙানবা হীরমশিংগী স্ত্রেতেজিক ওইবা মরীশিং ফগৎহন্নবা অমসুং নাকল অনিমক্তা কান্নগদবা রিজনেল অমসুং মালেমগী সমস্যাশিংদা কোওপরেসন পীনবা হেনগৎহন্নবা মরু ওইবা খুদোংচাবা অমা ওইরগনি। লুচিংবা অনিমক্না কোবিদ১৯গী কোওপরেসন পীনবা অমসুং লাইচৎ অসি লান্থেংননবা মালেমগী ওইনা হোৎনরিবশিং অসিগী মতাংদসু খন্নরগনি। সম্মিৎ অসিদা মথংগী দিকেৎতা মরু ওইবা লম মঙা, মমিং ওইনা পল্লবদা পিপল-তু-পিপল রিলেসনশিপ, ললোন-ইতিক অমসুং চাউখৎ থৌরাং, ঙাকশেল অমসুং সেক্যুরিতী, ক্লাইমেৎ এক্সন অমসুং হেল্থকিয়র অসিদা ভারত-য়ু.কে.গী মরক্তা কোওপরেসন পীনবা মখা তানা চাউথোক্নবা অমসুং ফগৎহন্নবা লম্বী য়াৎকদৌরিবা কম্প্রিহেনসিব রোদমেপ ২০৩০ অমা লোঞ্চ তৌরগনি।
৫০ কে.জি.গী রেস্তলিং ইভেন্তা সনাগী তকমান লৌরকপগীদমক্তা প্রধান মন্ত্রীনা বিনেশ পোঘাৎতা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ইন্দোনেসিয়াগী জকারতা-পলেম্বাংদা পাংথোক্লিবা ১৮ শুবা এসিয়ন গেম্সকী ৫০ কে.জি.গী রেস্তলিং ইভেন্তা সনাগী তকমান লৌরকপগীদমক্তা বিনেশ পোঘাৎকী মফমদা নুংঙাইবা ফোংদোকখ্রে। প্রধান মন্ত্রীনা হায়খি, “অতোপ্পা তোর্নামেন্ত, অতোপ্পা মেদল! বিনেশ পোঘাৎকী মাই পাক্লকপা অসিনা ভারতপু নুংঙাইবা পোকহল্লে। এসিয়ন গেম্স ২০১৮দা ৫০ কে.জি.গী রেস্তলিং ইভেন্তা সনাগী তকমান লৌরকপগদীমক্তা মফমদা নুংঙাইবা ফোংদোকচরি। বিনেশনা লেপ্তনা মাই পাক্লকপা অসিনা লাক্কদৌরিবা এথলেৎশিংদা ইথিন পোকহল্লগনি।”
প্রধান মন্ত্রীনা ঐচ.ই. এন্থোনী অল্বানিজপু ওস্ত্রেলিয়ন লেবর পার্তীনা মীখলদা মায় পাকপা অমসুং প্রধান মন্ত্রী ওইনা খনবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ঐচ.ই. এন্থোনী অল্বানিজপু ওস্ত্রেলিয়ন লেবর পার্তীনা মীখলদা মায় পাকপা অমসুং প্রধান মন্ত্রী ওইনা খনবগীদমক্তা থাগৎপা ফোংদোকখ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “@AlboMPবু ওস্ত্রেলিয়ন লেবর পার্তীনা মীখলদা মায় পাকপা অমসুং অদোম্বু প্রধান মন্ত্রী ওইনা খনবগীদমক্তা থাগৎলি! ঐখোয়গী কম্প্রিহেন্সিব স্ত্রেতজিক পার্ত্নরশিপ অমসুং ইন্দো-পেসিফিক লমদমদা ঐখোয়গী মান্নবা অপাম্বশিংবু মপাঙ্গল হেন্না কনখৎহন্নবা থবক পায়খৎমিন্ননবা ঐহাক্না ঙাইরি”।
প্রধান মন্ত্রীনা শ্রীলঙ্কাগী রাস্ত্রপতি অমসুং প্রধান মন্ত্রীগা ৱারী শানখ্রে, তেরর এতেক্তা লৈখিদ্রবশিংগী মফমদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শ্রীলঙ্কাগী রাস্ত্রপতি অমসুং প্রধান মন্ত্রীগা লোয়ননা তেলিফোন্দা ৱারী শানখ্রে অমদি শ্রীলঙ্কাদা থোকখিবা ঙসিগী তেরোরিস্ত এতেক্তা মীচম চামা য়াঙ্খৈ হেন্না লৈখিদবদা মহাক্কী ওইবা অমদি ভারত মীয়ামগী মায়কৈদগী থম্মোয় শোক্না অৱাবা ফোংদোকখ্রে। প্রধান মন্ত্রী মোদীনা ধর্মগী ওইবা মফমশিং অমদি ধর্মগী ওইবা থৌরম পাংথোক্লিঙৈ মনুংদা থংন-থংননা চত্থরকখিবা এতেক্তশিং অদু য়াম্না কন্না য়ানিংদবা ফোংদোকখি। মহাক্না মদুবু মাংজৌননা থৌরাং তৌদুনা কোল্দ-ব্লদতা চত্থখিবা থৌওংনি হায়না ফোংদোকখি অমদি এতেক্ত অসিনা ঐখোয়গী লমদম অমদি মালেম পুম্বদা তেরোরিজম্না মীওইবা খুন্নাই পুম্বদা পীরকপা খ্বাইদগী চাউনা মায়োক্নরিবা অতোপ্পা অমা নীংশিংহল্লি হায়না ফোংদোকখি। প্রধান মন্ত্রীনা শ্রীলঙ্কাবু তেরোরিজম্না পীরকপা চৈথেংশিংগী মায়োক্তা মখোয়গী সেক্যুরিতী হেঙ্গৎহন্নবগীদমক পীবা য়াবা তেংবাং পুম্নমক পীগনি হায়না নৌহৌনা নীংশিংখি। মহাক্না থৌদৌক অদুদা শোক্লবশিংবু অথুবা মতমদা ফরকপা ওইরসনু হায়না ফোংদোকখি অমদি মখোয়গী লায়েংগীদমক মথৌ তাবা তেংবাং পুম্নমক পীগনি হায়না ফোংদোকখি।
মন্ত্রীমন্দলনা আর্মস (এমেন্দমেন্ত) বিল, ২০১৯দা ওফিসিয়েল এমেন্দমেন্তশিং অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ২০১৯গী দিসেম্বর ৯দা লোক সভাদা লানখৎখিবা অমসুং পাস তৌখিবা আর্মস (এমেন্দমেন্ত) বিল, ২০১৯দা ওফিসিয়েল এমেন্দমেন্তশিংগীদমক অয়াবা পীখ্রে। কান্নবশিং মসিনা আইন্না য়াদবা খুৎলাই অমসুং মচাকশিং ললোনবা অমসুং মেনুফেকচর তৌবা, স্ত্রিম লাইন লাইসেন্সিং প্রোভিজনশিং, হৌজিক ওইরিবা সেক্যুরিতীগী দরকার ওইবা হেন্না ফগৎহনবা অমসুং আইন্না য়াদবা খুৎলাই অমসুং মচাকশিংগী মথক্তা তাবা অমসুং মশা শন্দোরক্লিবা অমসুং ললোন ইতিক্তা ওইরক্নীংঙাই ওইবা আইন কায়বা থবক তৌবা তোকহল্লগনি। মতম অসিমক্তদা মসিনা আইন্না য়াবা মওংদা খুৎলায়গী লাইসেন্স পায়রিবশিং খুৎলায়গী লাইসেন্সকী মতম হেঙ্গৎহনবদা লায়থোকহল্লগনি।
ইন্দো-তিবেতান বোর্দর পুলিস (আই.তি.বি.পি.)কী গ্রুপ এ জেনরেল দ্যুতী (এগজিক্যুতিব) কেদর অমসুং নন-জি.দি. কেদর রিভ্যু পাংথোকপা মন্ত্রীমন্দলনা য়ারে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্দো-তিবেতান বোর্দর পুলিস (আই.তি.বি.পি.)কী গ্রুপ এ জেনরেল দ্যুতী (এগজিক্যুতিব) কেদর অমসুং নন-জি.দি. কেদর রিভ্যু পাংথোকপা য়ারে। মখাগী ৱারেপশিং অসি লৌখি: আই.তি.বি.পি.গী সেনিয়র দ্যুতী পোস্তশিংদা সুপরভাইজরী স্তাফ হেনগৎহন্নবা গ্রুপ ‘এ’ জি.দি. (এগজিক্যুতিব) কেদর অমসুং নন-জি.দি. কেদরগী এসিস্তেন্ত কমান্দেন্ততগী হৌরগা এদিস্নেল দিরেক্তর জেনরেল ফাওবা কেদর রিভ্যু তৌনবা ৱারেপ। এদিস্নেল দিরেক্তর জেনরেলনা লুচিংগদবা অমসুং ইন্সপেক্তর জেনরেলনা মতেং পাংগদবা অনৌবা কমান্দ অনি (চন্দিগরদা ৱেস্তর্ন কমান্দ অমসুং গুৱাহাতীদা ইস্তর্ন কমান্দ) শেম্বা। অচৌবা কান্নবা: আই.তি.বি.পি.দা মসিগী গ্রুপ ‘এ’ পোস্তশিং শেম্লবা মতুংদা ফোর্স অসি য়েংশিনবা অমসুং পোস্ত মশিং হেনগৎহনগনি। ফোর্স অসিদা গ্রুপ ‘এ’ পোস্তশিং মতম চানা কেদর রিভ্যু তৌবনা মসিগী সুপরভাইজ তৌবগী থবক অমসুং লৈঙাক্কী থবকশিং হেনগৎহনগনি। গ্রুপ ‘এ’ এগজিক্যুতিব জেনরেল দ্যুতী কেদরদা পোস্ত ৬০ শেম্বা অমসুং গ্রুপ ‘এ’ নন-জি.দি. কেদরদা পোস্ত ২ শেম্নবা ৱাফম য়াওরি। এদিস্নেল দিরেক্তর জেনরেলনা লুচিংগদবা অমসুং ইন্সপেক্তর জেনরেলনা মতেং পাংগদবা অনৌবা কমান্দ অনি (চান্দিগরদা ৱেস্তর্ন কমান্দ অমসুং গুৱাহাতীদা ইস্তর্ন কমান্দ) শেম্বগী ৱাফম য়াওরি। থবক ওইনা পাংথোকপা: থোকফম থোকপা নোতিস থোক্লবা মতুংদা রিক্রুইৎমেন্ত রুলগী মতুংইন্না অনৌবা পোস্তশিং মেনশিনগনি: মচং ওইবশিং: জি.দি. কেদর গ্রুপ ‘এ’গী হৌজিক লৈরিবা পোস্ত ১১৪৭ অসি মখাগী অসিগুম্না পোস্ত ১২০৭দা হেনগৎহনবা: এদিস্নেল দিরেক্তর জেনরেলগী অপুনবা পোস্ত ০২ হেনগৎহনবা ইন্সপেক্তর জেনরেলগী অপুনবা পোস্ত ১০ হেনগৎহনবা দিপুতী ইন্সপেক্তর জেনরেলগী অপুনবা পোস্ত ১০ হেনগৎহনবা কমান্দেন্তকী অপুনা পোস্ত ১৩ হেনগৎহনবা ২ আই.সি.গী অপুনবা পোস্ত ১৬ হেনগৎহনবা দিপুতী কমান্দেন্তকী অপুনবা পোস্ত ০৯ হেনগৎহনবা নন-জি.দি. কেদর ইন্সপেক্তর জেনরেলগী অনৌবা পোস্ত ০২ হেনগৎহনবা নুংগী ৱারোল: ১৯৬২দা ঐখোয়গী অৱাং থংবা ঙমখৈশিংদা চাইনিজনা চংশিল্লকপদগী ইন্দো-তিবেতান বোর্দর পুলিস ফোর্স শেমখিবনি। অহানবদা ফোর্স অসি সর্বিসর বতালিয়ন মরিনা থবক হৌখি। তুংদা ফোর্স অসি কয়ারক পাংথোক-চাউথোকহনখি অমসুং ১৯৭৮ অমসুং ১৯৮৭দা কেদর রিভ্যু পাংথোকখি। ফোর্স অসিগী অহানবা কেদর রিভ্যু ১৯৮৮দা পাংথোকখি অমসুং ফোর্স মপাঙ্গল ২৭,২৯৮তা হেনগৎহনখি। মখা তারকপদা ২০০১দা অনিশুবা কেদর রিভ্যু পাংথোকখি অমসুং মপাঙ্গল ৩২,৩৮৬তা হেনগৎহনখি। হৌজিক ফোর্স অসিগী মপাঙ্গল ৮৯,৪২৯নি। হৌজিক দি.জি.গী ফম অমনা ফোর্সকী মকোক ওইরি অমসুং ফোর্স হেদক্বাতর্সতা এ.দি.জি.গী পোস্ত অমা লৈরি। ফোর্স অসিদা ইন্সপেক্তর জেনরেলগী পোস্ত ১০ লৈরি। দি.জি. অমসুং এ.দি.জি.গী পোস্তশিং দিপুতেসন্দা লাকপা আই.পি.এস. ওফিসরশিংনা মেনশিল্লি। আই.জি.গী রেঙ্ককী পোস্তশিংগী চাদা ৫০ অমসুং দি.আই.জি. রেঙ্কগী পোস্তশিংগী চাদা ৮০না প্রোমোসন্দা কেদর ওফিসরশিংনা মেনশিল্লি।
পি.এম. অমসুং অবু ধাবীগী ক্রাউন প্রিন্সকী মরক্তা তেলিফোন্দা ৱারী-ৱাতাই শানখ্রে

অবু ধাবীগী ক্রাউন প্রিন্স শৈখ মোহাম্মদ বিন জায়েদ অল নাহয়ামগা ঙসি তেলিফোন্দা ৱারী-ৱাতাই শানবদা প্রধান মন্ত্রী মোদিনা য়ু.এ.ই.গী সরকার অমসুং মীয়ামদা ইদ-উল-ফিতরগী য়াইফ-পাউজেল পীখি। কোবিদ-১৯গী লাইচৎ অসিগী ওইরিবা ফিভম অসিগী মনুংদা লৈবাক অনি অসিগী মরক্তা মাইপাক্না তেংবাংপীনবগী মতাংদা পেল্লদুনা লুচিংবশিংনা ফোংদোকখি।প্রধান মন্ত্রীনা য়ু.এ..ই.দা লৈরিবা ভারত মচাশিংদা মতেং পাংবিবগীদমক্তা ক্রাউন প্রিন্সপু থাগৎপা ফোংদোকখ্রে পি.এম.না ক্রাউন প্রিন্স, নিংথৌগী ইমুং-মনুং অমসুং য়ু.এ.ই.গী মীয়ামশিং অদুনা হকচাং ফনা থম্নবা অমসুং মহাক্না নুংঙাই য়াইফনা লৈনবগীদমক্তা য়াইফ-পাউজেল পীরকখ্রে।
প্রধান মন্ত্রীনা শ্রী জম্বে তাশী লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা অরুনাচল লেজিস্লেতিব এসেমব্লীগী মেম্বর শ্রী জম্বে তাশীনা লৈখিদবদা নুংঙাইতবা ফোংদোকখ্রে। প্রধান মন্ত্রীনা অসুম্না ত্বীত তৌখি: “শ্রী জম্বে তাশীনা মনুং মতম চাদনা লৈখিদবদা নুংঙাইতবা ফোংদোক্লি। মহাক অসি খুন্নাইগী সেবা তৌবা পাম্বা লুচিংবা অমনি। মহাক্না অরুনাচল প্রদেশকী চাউখৎ থৌরাংগীদমক্তা কন্না হোৎনরম্মি। মসিগুম্বা অৱাবা মতমসিদা ঐহাক্না মহাক্কী ইমুং অমসুং নুংশিবশিংগী অৱাবদা শরুক য়ারি। ওম মনি পদ্মে হম। @PemaKhanduBJP”